Grancanariablåfink

Grancanariablåfink (Fringilla polatzeki) er en fugl i finkefamilien som bare finnes på Gran Canaria i Kanariøyene. 

Den er en nær slektning av bokfink og av tenerifeblåfink på naboøya Tenerife. Fra tenerifeblåfinken skiller den seg ved være mindre, ha to hvite vingebånd og annerledes sang. Fram til 2016 ble grancanariablåfink regnet som en underart av tenerifeblåfink, men den har nå fått artsstatus.

Bestanden er anslått til å bestå av 237–387 individer, og arten har status som sterkt truet på IUCNs rødliste. Den er en standfugl knyttet til kanarifuruskog 700–1800 moh., og føden består hovedsakelig av furufrø. Hekkesesongen er fra april til tidlig august, og den legger som regel to egg. Reirene blir ofte plyndret av flaggspett.

Referanser

Eksterne lenker 
 

Finker
Kanariøyenes endemiske fauna
Kanariøyenes fugler
Fugler formelt beskrevet i 1905
Dyr formelt beskrevet av Ernst Hartert
Sterkt truede arter på IUCNs rødliste